Eesti Näituste messikeskus

Eesti Näituste messikeskus on Tallinnas aadressil Pirita tee 28 asuv messikeskus. Keskust haldab Eesti Näituste AS.https://web.archive.org/web/20160622091333/http://www.fair.ee/ettevottest/ (vaadatud 22.06.2016)

Keskus avati juulis 1960. Algul koosnes see 4 silikaatkividest ehitatud paviljonist ja oli mõeldud põllumajandusloomade eksponeerimiseks. NSV Liidu Rahvamajanduse Saavutuste Näituse eeskujul nimetati seda tollal Eesti NSV Rahvamajanduse Saavutuste Näituseks. 1977. aastal avati Soomest ostetud konstruktsioonidest Sinine paviljon ning 1994. aastal Valge paviljon.

1995. aastal moodustati erastamise tulemusena Eesti Näituste AS. Järgneval kahel aastal valmisid uued statsionaarsed messihallid C ning D. Tänapäeval korraldatakse messikeskuses peale messide ka näitusi, esitlusi, konverentse ja seminare.

AS Eesti Näitused plaanib kolida näitusepaviljonid Piritalt Laagrisse."Eesti Näituste paviljonide asemele võib kerkida kuni 26 elumaja" ERR, 22. aprill 2019 Messikeskuse alale rajab Metro Capital 26 elumaja (300 korterit), ühe lasteaia ja üksikute äripindadega uusarenduse.

 Toimuvad messid 

 Meremess
 Ehitusmess 'Eesti ehitab'
 Sisustusmess 'Interjöör'
 Aiandusmess 'Aiandus'
 Ilumess 'Ilu sõnum'
 Turismimess 'Tourest'
 Toidumess 'Tallinn Food Fest' ja 'Tallinn Food Fair'
Tallinn Motor Show

Viited

Välislingid
Messikeskus AS Eesti Näitused kodulehel

Kategooria:Eesti majandus
Kategooria:Eesti näitused